Υλικό Φυσικής-Χημείας	  Μηχανική στερεού

Τροχαλία και ράβδοι σε περιστροφή
	



Η τροχαλία του παρακάτω σχήματος έχει μάζα Μ=6Κg  και ακτίνα R=0,5m μπορεί να στρέφεται χωρίς τριβές γύρω από οριζόντιο σταθερό  άξονα Ο. Γύρω από την τροχαλία έχουμε τυλίξει  αβαρές σκοινί που οι άκρες του καταλήγουν σε αβαρές  λείο σύρμα. Δύο  λεπτοί ομογενείς  ράβδοι με μήκος L=2R με μια μικρή οπή στο κέντρο μάζας  τους έχουν μάζες m1=4Kg και m2=3Kg κρατιούνται oριζόντιες  έχοντας περασμένο το σύρμα από το κέντρο μάζας τους ενώ τα κέντρα μάζας των δύο ράβδων είναι στο ίδιο οριζόντιο επίπεδο όπως φαίνονται στο διπλανό σχήμα.
O Αλέξανδρος, που σκέφτηκε την άσκηση και φυσικά του την αφιερώνω, δίνει  ακαριαία στις δύο ράβδους αρχική κατακόρυφη  γωνιακή ταχύτητα μέτρου ωο=2 r/s και φοράς αυτή που φαίνεται στο σχήμα ενώ ταυτόχρονα τη χρονική στιγμή t=0 αφήνει ελεύθερες τις ράβδους. Η απόληξη του κάθε σκοινιού που  έχει το σύρμα ουσιαστικά  είναι και άξονας περιστροφής της κάθε ράβδου. Στο κάθε σύρμα έχουν δημιουργηθεί  ειδικά «χείλια» για να μην μπορεί η ράβδος να ξεφύγει από το κάθε σκοινί.  Να βρεθούν:
Α) Η γωνιακή ταχύτητα της τροχαλίας.
Β) Η κινητική ενέργεια του συστήματος την χρονική στιγμή που τα κέντρα μάζας των δύο ράβδων απέχουν d=√2  m.
Γ)Η εξίσωση του μέτρου της ταχύτητας  του  κάθε άκρου της  κάθε ράβδου.
Ιcmράβδου =1/12 ΜL2  & Ιcmτροχαλίας=1/2ΜR2.

AΠΑΝΤΗΣΗ
	



Α)	Από τους νόμους της μεταφορικής κίνησης για τις ράβδους και για την στροφική κίνηση της τροχαλίας θα έχουμε
m1g –T1=m1a  (1)   T2-m2g=m2a   (2)  & T1R-T2R=1/2MR2αγων (3)
μετά την λύση των εξισώσεων θα βρούμε a=1m/s2. Eπειδή το σχοινί δεν ολισθαίνει πάνω στην τροχαλία η γραμμική επιτάχυνση των σημείων της επιφάνειας της τροχαλίας θα είναι είναι ίση με την επιτάχυνση των κέντρων μάζας των δύο ράβδων. Έτσι a=αγωνR  άρα αγων=2r/s2.
B) Οσο ανεβαίνει το κέντρο μάζας την μίας ράβδου τόσο κατεβαίνει το κέντρο μάζας της άλλης ράβδου. 
	



Ετσι με τη βοήθεια του σχήματος θα βρούμε την κατακόρυφη μετατόπιση του κέντρου μάζας της κάθε ράβδου:                                                                   
d2=(2R)2+(2H)2  άρα θα βρούμε Η=0,5m.
Aπό το νόμο του διαστήματος για την επιταχυνόμενη κίνηση θα βρούμε:
Η=1/2at2 άρα t=1s.
H κάθε ράβδος εκτελεί ομαλή στροφική κίνηση μιας και οι δυνάμεις που ασκούνται  σε αυτές δεν μπορούν να προκαλέσουν ροπή(βάρος και τάση νήματος) . Έτσι η κάθε ράβδος εκτελεί ομαλή στροφική κίνηση ενώ ταυτόχρονα επιταχύνεται μεταφορικά ενώ η τροχαλία επιταχύνεται στροφικά. Μετά από t=1s  το κέντρο μάζας της  κάθε ράβδου θα έχει ταχύτητα ucm=at=1m/s ενώ η τροχαλία θα έχει γωνιακή ταχύτητα ω=αγωνt=2r/s.
H συνολική κινητική ενέργεια του συστήματος θα είναι 
Κολ= ½ Ιτρω2 + ½ m1ucm2 + ½ I1ωο2 + ½ m2ucm2 + ½ I2ωο2
και μετά από πράξεις Κολ=37/6 J
Γ)Το κάθε άκρο της ράβδου έχει πάντα δύο  ταχύτητες. Μία εξαιτίας της περιστροφής με μέτρο uπερ=ωoL/2=1m/s και μία εξαιτίας της μεταφορικής κίνησης της ράβδου η οποία είναι φυσικά ίση με την ucm=at=t (S.I.)Oι δύο αυτές ταχύτητες είναι συνεχώς κάθετες μεταξύ τους άρα το μέτρο της συνολικής ταχύτητας της κάθε ράβδου θα δίνεται συνεχώς από τη σχέση

υολακρου=  (SI)

